چین، بیلیم آداملاری، گیریشیمچی و تکنولوژی شیرکتی لیدئرلرینه ۱۰ ایللیک ویزا وئره‌جک.
ساوت چاینا مورنینگ پست قزئتینین خبرینه گؤره، پکن، "قابیلیت‌لی" خاریجیلرین اؤلکه‌ده‌کی قالخینمایا قاتقی وئرمه‌سی اوچون ۵- ۱۰ ایل مدت‌لی چوخ گیریش‌لی ویزا سیستمی باشلاتدی.
تکنولوژی شیرکتی صاحبلری، ایش و بیلیم آداملارینی اؤلکه‌یه قازاندیرماغی هدفله‌ین اوزون مدت‌لی ویزایا مراجعت اینترنت اوزرین‌دن اجرت‌سیز اولاراق ائدیله‌بیله‌جک. مراجعت ائد‌نلر ویزا آلمالاری حالین‌دا چین‌ده تک سفرده ۱۸۰ گون قالابیله‌جک، بونونلا یاناشی، عائله و اوشاقلارینی گتیره‌بیله‌جک.
اؤلکه‌ده ۲۰۱۶دا خاریجیلر اوچون دگرلندیرمه سیستمی اویقولامایا قویولموشدو. بو اویقولاما ایله، نوبل اؤدولو قازانانلار، اوغورلو ایدمان‌چیلار، آکادمیسینلر، مالی متخصصلری "یوکسک ایستعدادلی" قروپونا آلیناراق اؤلکه‌یه چکیلمه‌لری آماجلانمیشدی.
چین باشباخانی لی کیچیانگ، اؤلکه اقتصادینین یئنی‌دن قورولماسی اوچون کریتیک بیر یئرده اولدوقلارینی آچیقلامیش، بو چرچیوه‌ده خاریجی متخصصلره قارشی داها آچیق بیر سیاست منیمسه‌مه‌سی لازیم اولدوغونو سؤیلمیشدی.
